bg bg bg ru uk fi ru ru ru hbs_cyr bg ru uk bg bg ru ru bg en uk bg ru bg bg bg be bg bg ru ru hbs_cyr bg bg es en bg bg bg bg en bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg en bg bg bg bg ru bg bg mk bg bg bg bg bg bg mk mk bg bg bg bg bg mk ru bg bg bg bg bg ru bg bg bg bg bg bg bg bg bg ru bg ru bg bg bg bg uk bg bg ru ru ru bg bg en bg bg bg bg bg bg bg bg bg bg en bg bg bg bg bg bg bg bg en bg bg bg bg en bg bg bg bg
С мъжа ми сме две половини на едно цяло, звездите го потвърдиха | КАРМИЧНИЯТ КРЪГ
Последно обновяване 25 септември 2022, 00:45
Честит рожден ден НА РОДЕНИТЕ НА 25 СЕПТЕМВРИ!
xИнтервюто е публикувано във в. „Всичко за семейството“ на 7 януари 2021 г. На всички, които черпят от извора на списание „Kармичният кръг“, напомняме, че е коректно да ЦИТИРАТ ПЪРВОИЗТОЧНИКА.
– Какво си пожелавате за новата година? Какво бихте пожелали на читателите ни?
От няколко години си пожелавам нещо, което засега не се сбъдва. Пожелавам си денонощието ми да се пораздуе и от 24 да стане поне 48 часа. Въпреки че съм скромна, молбата ми си остава неудовлетворена. Хроничен е недостигът ми на време, а работата ми безмилостно се увеличава. Пожелавам си също здраве, разум, спокойствие и хармония в дните, но знам че за да ги имам, е нужно да ги заслужа с мисъл и действие. Даром няма да ги получа.
На читателите пожелавам да бъдат отговорни към здравето и живота си, защото ковид заразата търси първо инатливи и невярващи, а след това вярващи, но страхливи. Бъдете предпазливи, защото един ще преболедува ковид 19 без да разбере, а друг до него ще умре. Животът е дар, не го пропилявайте, за да го получите отново и заслужено по-добър.
– Може ли звездите да предскажат такава глобална пандемия, каквато ни споходи?
Планетите и техните аспекти могат да подскажат всичко, ако има дата и място на началото на раждане на човек, държава, събитие. Предсказание без дата е гадание. Астрологията е могъща наука, прозорец към незримото бъдеще, скрити отношения, мечти, здраве, пари, какво ли не, но не е всезнаеща. За цялата й история, повече от шест хиляди години не са открити звездни аспекти, които да категорично да подскажат настъпването както на природни бедствия, земетресения, пожари, ако не са умишлени, така и на масови зарази превръщащи се в пандемии, отнемащи живота на милиони хора. Как може да се предскаже зараза, ако вирусът по невнимание е изпуснат в незнаен миг извън секретната лаборатория, за чието съществуване редовият астролог дори не предполага или е плъзнал от разбил се сателит, някой от хилядите с биологично оръжие, който обикалят в орбита около Земята? Ако ви убеждават, че пандемиите са астрологично изчислими, лъжат ви.
– Какво трябва да знаем за 2021-а, за кои зодии ще е най-трудна и за кои успешна?
Не съществуват Боголюбими и Богунаказани зодиакални знаци през годините. Всички зодии са равнопоставени, но с различни изпитания, трудности, победи и достижения. А и много пъти съм разказвала, че зодиакалният знак е само опаковката, съдържанието, което е кодирано в звездната карта може да е съвсем различно. Например, ако човек е роден в Овен, но и асцедента му и повечето планети в домовете на неговата звездна карта са примерно във водни знаци, той ще изявява характеристики на воден знак – Рак, Скорпион, Риби и ще има малко общо с огненият Овен.
Разделянето на зодиите на успешни и трудни вследствие на годината е опошляване на астрологията, измислица, която, да , знам, може да се види в различни сайтове за привличане на кликове, но това не я прави истина.
2021 година е подвластна на Меркурий и на вибрация 5
Меркурий е планета на общуването, даряваща възможността да изявим интелекта си, но и предупреждаваща за нова заплаха да бъдат изричани непремерени думи разпалващи нови конфликти. Меркурий подпомага сътрудничеството и ни подсказва полезния начин на общуване. Разкрива ни букет от детайли за умението на хората да се изразяват впечатляващо чрез писаното слово, да говорят омайно или за неспособността им да общуват и причините, породили словесната и писмовна немощ в нечий личен хороскоп. Меркурий разкрива способността ни да градим кариера, както и средата, в която обичаме да се движим. Помага на нашия душевен мир да не губи връзката с външния свят. Разкрива какви по-специални дарби притежава всеки от нас, към какво образование да се насочим. Формира отношенията ни с хората от нашето най-близко обкръжение, както и умението ни да се приспособяваме и да бъдем обществено активни.
Ето защо е в наша полза да възприемем влиянието на Меркурий като възможност през 2021 година да осъзнаем по какъв начин мисли човекът до нас, хората около нас, съмишлениците и противниците ни, за да ги разбираме правилно, а и те нас. Така ще бъдат избегнати много конфликти – лични, професионални, междудържавни, религиозни.
– Какво я очаква България?
Трудна, проблемна, агресивна ще е 2021 година за българското общество. Много по-трудна от 2020-а, изпълнена с изпитания, финансови и здравословни. Политическата обстановка и противопоставянето се описват с една дума – война.
2021 година е година на глобална промяна. Дали ще е положителна и възходяща или негативна и низходяща, изпълнена с хаос и протести, зависи единствено от правилните решения и действия на хората, в личен и делови план, на начина по който се гласува на парламентарните избори. Важно е да се знае, че 2021 година дава отражение върху следващите девет години, изборният ден е кръстопътят, каквото изберем, това ще живеем.
Положителното е, че имаме шанс икономиката ни да се стабилизира най-рано към септември 2021 година и бързо да излезем от кризата. Но допуснем ли трета вълна на заразата след средата на януари и четвърта през лятото, въпреки ваксините, кризата ще ни тормози още дълго.
– Вие сте нашият нов астролог. До каква степен седмичната прогноза е точна? Какво е характерно за нея?
Точността на астрологичната прогноза не зависи от това дали е дневна, седмична, месечна, а от знанията на астролога. Учудвам се, че може да задавате въпрос за точността, в случая на моят хороскоп. Нима след 47 години практика, над 240 000 хороскопа, абсолютно точни политически хороскопи, може да ми се задава такъв въпрос? Да припомня. Моите хороскопи винаги са точни и верни поради изначалната причина, че аз съм един от няколкото астролози на планетата, чиито хороскопи се основават на аспектирането на Земята към зодиакалните съзвездия, което е нещо различно от зодиакалните знаци. Основата на това знание се предава устно, в учебник няма да го откриете, а когато го получите давате клетва с отпечатък от кръв, че няма да го разпространявате. Това го казвам за онези, за които астрологията е проста работа, образование не ти е нужно,знаеш ли азбуката, готов астролог си.
– Как да четем хороскопите, как да се ръководим от тях?
За моите хороскопи, както са написани така се четат и следват, при желание, разбира се. Буквално се четат. Не е нужно да се мъдрува и тълкува написаното от мен. Четеш, спазваш, успяваш. Инатенето и мисловни проблясъци от рода на „това не се отнася за мен“ , „тя пък ще ми каже“ водят към провал и неприятности.
– Каква е връзката между класическият зодиак и китайският? Разминават ли се прогнозите на двата?
Връзката между двата зодиака, и не само между тях, а между всички зодиакални системи, които е открило и ползва човечеството е знанието за човека и неговите проявления – душевни, лични, професионални, обществени, както и достигнати знания за Земята и нейни действия спрямо човечеството.
Въпреки различията си, единият е слънчев, другият лунен, двата зодиака имат много допирни точки. Абсолютно невъзможно е прогнозите за едно и също нещо в двата зодиака да се разминават. Казвам ви го, не само защото първото ми обучение през 1977 година беше върху източният зодиак. Същото ще ви каже всеки обучен астролог. Без да навлизам в астрологични тънкости ще кажа, че западният и източният зодиак са два пътя, които водят до общо за двата място, съвпадащ извод, еднакво тълкуване и съвет.
– Вие имате престижни образования, как се случи астрологията в живота ви?
Завършила съм първият свободен випуск „Международни икономически отношения“ в УНСС, както и икономическа журналистика. В потока ни имаше студенти от различни държави. В моята група състудент ми беше японец, Йоно Сато Осукава с когото години поддържахме приятелски отношения. Той ме покани да му гостувам през 1977 г. и така през ваканцията се озовах в Токио.
В Страната на изгряващото слънце неговият дядо господин Осукава още при запознанството ни разочарова внука си, а в началото и мен, като каза да забравим туристическите обиколки в Япония, двата месеца на моето гостуване ще бъдат използвани, за да уча астрология, защото така трябва да стане. И така, докато Йоно се виждаше с приятели и купонясваше през ваканцията, аз започнах да навлизам в дебрите на астрологията, чертаейки звездни карти по пясъка на техния остров и бях длъжна да запаметявам всичко преди вълните да са го заличили.
След време дядо Осукава ми изпрати своите учебници и книги. На връщане минахме по Пътя на коприната и на над 4000 м, високо в Тибетското плато Съдбата ме срещна с медитиращи тибетски духовници, които след три години, отново през лятото на 1980 година станаха мои Учители, и така 13 поредни години.
В началото на 80-те завърших редовен 18 месечен курс по астрология и психоанализа в Ню Йорк, в Кеплер академия, а през 1990-91-а отново специализирах там. Тогава се запознах с Линда Гудман и в домът й високо в планините на Колорадо тя ме въведе в тайните на кармичната астрология и номерология. През 1996 година, вече в България реших, че мога да си позволя да превърна хобито си в професия. И така – досега.
– Имало ли е момент, в който сте съжалявали за този избор?
Като цяло не. Щастлива и удовлетворена съм от избора си. Досега повод да съжалявам за него не съм срещнала. Имало е и моменти, когато преумората е изпила всичките ми сили, мозъкът ми вибрира от изтощение, да се запитам дали трябва да продължавам по този път, що за жертва съм само да работя и да работя. Но като се наспя съм забравила за самосъжалението си.
– Днес всеки втори прави прогнози, как да разпознаваме професионалистите от аматьорите?
Трудно до невъзможно е разпознаването им само от няколко срещи. Особено ни е обществото, с твърде примитивни и наивни разбирания за астрологията и номерологията, които възприема като разновидност на врачуването.
Мнозинството от българите от всички етноси в държавата ни са абсолютно неспособни да разберат, че астрологията е изключително сложна наука и за да станеш астролог е необходимо дълги години да учиш, да полагаш изпити преди да получиш правото да практикуваш. А когато го получаваш освен документа си длъжен да спазваш международния кодекс на астролога и най-важното – да положиш клетва, като лекарската.
Безброй пъти съм казвала – астролог без завършено висше образование не бива да практикува. В България обаче е различно. Ние се възприемаме за орисани от Бога и затова в родината ни под всяка керемидка дреме ясновидка и във всеки блок ви дебне астролог. Знанието е профанизирано, интернет е залят с астрологоподобни четива, преписвай и си готов астролог. А потребителят няма как да веднага да различи професионалиста от имитатора. Някои аматьори имат такова чене и толкова много термини са наизустили, че е абсолютно невъзможно незапознат с материята да разбере, че зад термините няма съдържание. Но, българина обича евтинкото, дали е вярно, друг въпрос, така че у нас имитатори винаги ще има, защото потребителите са им много.
– Случва ли се да откажете да направите хороскоп на човек и защо?
Разбира се, че се случва, не е изключение. Например, правила съм преди години хороскоп на този човек и съм дала поредица съвети как да излезе от личен или професионален проблем. Но идва писмо със заявка за хороскоп, проблемите са още по-големи до обезсмислящи живота на този човек, защото се оказва че той е направил наопаки на всичко което съм го посъветвала. Такива хора не заслужават моята астрологична помощ. Отказвам и на хора, които са си извадили безплатна звездна карта от интернет и после пак от безплатни сайтове са си сглобявали хороскоп. Горди, че са „минали тънко“ и без да се запитат защо след като всичко е достъпно в интернет, има астролози при които хороскопите са платени, а при мен дори се чака 70 работни дни, тръгват и оплескват всичко в живота си до непоправимост.
Лековерността на хората е смайваща. Само защото нещо е евтино или безплатно са готови да съсипят живота си с имитации на астро прогнози. Когато разберат грешката си времето назад не могат да върнат, има непоправими грешки. При липса на точни данни също отказвам. Ректификации отказвам да правя, по целия свят това е доказано недостоверен метод за откриване часът на раждане, в България е масово практикуван. Същото е и с пренаталният хороскоп, много е модерен, но дали е верен?
– Правите ли си личен хороскоп, помагал ли ви е в определени моменти?
Знам наизуст какво е разположението на планетите и техните аспекти върху звездната ми карта. Това ми е достатъчно, нямам нужда от хороскоп във вида, който правя на хората поръчали си някой от тридесетте ми разновидности на лични и фирмени хороскопи.
При необходимост си правя номерологично изчисление за сверка на личния ми ден, който за определени начинания не бива да има значения обричащи ги на провал. Ако съм принудена да направя нещо в ден с проблемна вибрация, тогава съм подготвена и знам как да преодолея препятствията. Съветвам всеки да го прави, не е сложно.
– Синът ви как се отнася към астрологията, иска ли от вас прогнози във важни моменти от живота си?
Съвсем позитивно, защото многократно се е убедил във верността на онова което пиша, говоря, а и него съм съветвала. Е, понякога е напористо сигурен, че съм предубедена, защото обичайно моето мнение е, че все се обвързва с неподходящи приятелки. Както знае, че винаги съм безпристрастна, дори когато ми е неприятно, така не мога да го убедя, че и за него не нарушавам принципа си да казвам това което е.
– На какво държахте най-вече да научите детето си?
На честност, почтеност, достойнство, на трудолюбие, защото благата в живота даром не идват, а с много работа.
– Имате много силна връзка с мъжа си, екип сте. Как се гради тя, астрологията помага ли?
Първо е любовта, после е астрологията. Когато се запознахме през есента на 1980 година, аз асистент, той току що уволнен от казармата, и въпреки че вече имах познания по астрология след обучението ми в Япония през ум не ми е минало да правя звездни карти и да тълкувам съвместимости. Просто бяхме двете половинки на едно цяло, а астрологията впоследствие потвърди, това което душата и сърцето знаеха.
Надали има общо правило са семейно разбирателство и хармония. В нашето семейство любовта по между ни след толкова години още е силна и не се е превърнала в навик. Имаме една житейска философия, гледаме в една посока, приели сме се с нашите положителни и отрицателни качества, макар че според Андрей той няма такива, херувим господен ми е съпруг, ако не знаете да споделя, и нещо много важно – винаги има за какво да си говорим и ни е приятно да общуваме един с друг. Ето така се гради силна връзка, но все пак са нужни и предварителни сходства, има ли ги, щастието и хармонията в брака са ежедневие.
– Какво не знаем за Алена? Каква сте извън астрологията, у дома?
Това, което не искам да се знае, е невъзможно да стане обществено достояние. Иначе с всяка изминала година времето ми за пътуване става все по-малко за сметка на времето ми за работа. Средно на ден съм по 16-18 часа пред компютъра, което на мнозина ще се стори отегчително и безкрайно уморително. Така основно минава денят ми и част от нощта. Почивам си като готвя, а на вечеря имаме само нашето време със съпругът ми, когато дори и телефоните са ни изключени.
– Имате специално отношение към животните, срещали сме се на празниците на осиновителите в зоопарка. Продължавате ли да се грижите за тях?
Обратно на самовлюбеното възприятие на човека, че той е най-висшето творение, дали на природата, дали на Създателят животните, бозайниците, според мен са по-висок връх в еволюцията на видовете от хомо сапиенс. При животните липсва завистта, злобата, омразата, лицемерието, подлостта,убийството заради удоволствието, унищожението заради злостната завист, че някой е по-умен, по-добър, по-човечен, по-кадърен. Животните, особено домашните любимци те даряват с истинска, безрезервна и без условия обич, неприсъща на мнозинството от хората. Когато след два века се влеем в семейството на космическите цивилизации ще разберем, че колкото е по-развита една планетарна култура, толкова по-лишена е от негативите на човешкият характер.
ХОРОСКОП НА БЪЛГАРИЯ за 2022 година Светлана Тилкова-Алена: Житейски уроци получаваме всеки ден. Аз не правя изключение
Сп. "Кармичният кръг" е авторско списание на Светлана Тилкова - Алена.
Честит рожден ден НА...
сеп. 25, 2022 Коментарите са изключени за Честит рожден ден НА РОДЕНИТЕ НА 25 СЕПТЕМВРИ!
ДНЕВЕН ХОРОСКОП ЗА 25...
сеп. 25, 2022 Коментарите са изключени за ДНЕВЕН ХОРОСКОП ЗА 25 СЕПТЕМВРИ 2022 г.
Материали от тази категория
сеп. 12, 2022 Коментарите са изключени за Отново избори по време на ретрограден Меркурий
сеп. 03, 2022 Коментарите са изключени за Специално за “Труд” астропрогноза за извънредните избори на 2 октомври: Хаос, омраза, повтаряме преживяното
ДНЕВЕН ХОРОСКОП ЗА 25 СЕПТЕМВРИ 2022 г.
25 сеп. 2022 Коментарите са изключени за ДНЕВЕН ХОРОСКОП ЗА 25 СЕПТЕМВРИ 2022 г.
Отново избори по време на ретрограден...
12 сеп. 2022 Коментарите са изключени за Отново избори по време на ретрограден Меркурий
Ритуал за влюбване говори с мъртвите
03 сеп. 2022 Коментарите са изключени за Ритуал за влюбване говори с мъртвите
18 февр. 2013 42
Орешарски премиер? С колко ли ще...
13 май 2013 40
02 юни 2013 36
06 мар. 2013 34
пазиш си я в портмонето и не я харчиш, ако не се ...
А какво се прави с парата? Благодаря!...
Здравейте Алена как мога да се свържа с вас?Преди...
За корона вируса имам по-особено мнение, защото б...
Списание "Кармичният кръг", както и всички книги на Светлана Тилкова - Алена, може да намерите и в нашата ОНЛАЙН КНИЖАРНИЦА
За повече информация, ЦЪК ТУК
– за електронния вариант, ЦЪК ТУК
– за хартиения вариант, ЦЪК ТУК
За повече информация относно най-често задаваните въпроси от потребители на сайта, ЦЪК ТУК
София 1000, п.к. 113
Централен офис (онлайн магазин)
гр. София. ж.к. Лозенец, ул. Лозенска планина 1
+359 888 774 265
За връзка по имейл: ЦЪК ТУК
2019 "АРОС Груп" ООД. Всички права запазени.
Ние използваме бисквитки, за да ви дадем най-доброто изживяване на нашия уебсайт.
Можете да научите повече за това кои бисквитки използваме или да ги изключите в НАСТРОЙКИ.
Close GDPR Cookie Settings
Бисквитки на трети страни
Във връзка с Регламент (ЕС) 2016/679, е необходимо да декларирате съгласието си да събираме, обработваме и съхраняваме личните данни, които можете да подадете при използването на предоставените в интернет страницата на "Арос Груп" ООД услуги, в съответствие с нашата Политика за поверителност и за защита на личните данни, както и да приемете нашата Политика за  бисквитки (cookies), която е минимална и включва само бисквитки, нужни за основната функционалност на сайта, преди да можете да продължите.
Задължителните бисквитки трябва да бъдат активирани по всяко време, така че да можем да запазим вашите предпочитания за настройки на бисквитките.
Enable or Disable Cookies
Ако деактивирате тези бисквитки, няма да можем да запазим вашите предпочитания. Това означава, че всеки път, когато посещавате този уебсайт, ще трябва отново да активирате или деактивирате бисквитките.
Бисквитки на трети страни
Този уебсайт използва Google Анализ за събиране на анонимна информация, като например броя на посетителите на сайта и най-популярните страници.
Поддържането на тези бисквитки ни помага да подобрим нашия уебсайт.
Enable or Disable Cookies
Моля, първо разрешете строго необходимите бисквитки, за да можем да запазим вашите предпочитания.
Прочетете повече относно нашата Политика за бисквитките (cookies).
Включи всички Запази промените